== Virke ==
Johan Martin Quist var en af de københavnske bygmestre, der med beundringsværdig hastighed og effektivitet fik byen genopbygget efter [[Københavns brand 1795|den store bybrand]] i juni [[1795]]. Quist havde Harsdorff som professor og [[Hans Næss]] som informator på Akademiet, og hans beboelsesbygninger er fornemme repræsentanter for den borgerlige klassicisme, som Harsdorff havde indledt. Han var en del af en snæver kreds af Harsdorffs elever, venner fra akademitiden, der kom til at monopolisere opgaven med at genopbygge København. Disse bygmestre, bl.a. Andreas Hallander, [[Christian Martens]] og [[Andreas Kirkerup]], sås i loger, var skydebrøde i [[Det Kongelige Kjøbenhavnske Skydeselskab og Danske Broderskab|Det Kongelige Skydeselskab]] og var desuden involveret i brandkorpset og det borgerlige [[artilleri]]. De giftede sig med hinandens døtre og enker og stod faddere ved dåbshandlinger. Disse driftige bygmestre tjente samtidig store formuer på genopbygningen, idet de købte grunde, bebyggede dem og videresolgte disse.
Personbillede_savnes Historie Sikkerhed